Kumpulan Setul

Kumpulan Setul merupakan kumpulan formasi batuan berusia Ordovisi Awal hingga Devon Tengah yang terdapat di Semenanjung Malaysia dan merupakan formasi batu kapur yang tertua di Malaysia.

Kumpulan Setul terdiri daripada 3 ahli formasi iaitu Formasi Kaki Bukit, Formasi Tanjung Dendang dan Formasi Mempelam.

 Asal-usul Nama 
Nama formasi batuan ini mula diperkenalkan oleh Jones (1961) bersempena nama wilayah Setul (kini dipanggil Satun) di Thailand di mana formasi batuan ini turut ditemui.

 Taburan 
Formasi Setul bertaburan dengan meluas dari Tanjung Rhu hingga utara Pulau Dayang Bunting serta sebahagian kecil Teluk Kubang Badak di Langkawi.

 Korelasi 
Insamut dan Mat Niza Abdul Rahman (2017) mengkorelasikan bahagian bawah Kumpulan Setul iaitu Formasi Kaki Bukit dengan Kumpulan Thung Song manakala bahagian atas kumpulan dengan bahagian bawah Kumpulan Thong Pha Phum di selatan Thailand.

 Litologi 
Jones (1978) mengelaskan formasi ini kepada 5 ahli iaitu Batu Kapur Dasar, Batu Kapur Setul Bawah, Ahli Detrital Bawah, Batu Kapur Setul Atas dan Ahli Detrital Atas Jones, C.R., Geology and mineral resources of Perlis, North Kedah and the Langkawi Islands, Memoir 17, Jabatan Penyiasatan Kajibumi Malaysia, 1978. 

MT-JGSC (2015) mengelaskan semula Formasi Setul kepada 3 ahli dengan menaiktaraf Ahli Detrital Atas sebagai sebahagian Formasi JentikThe Malaysia-Thailand Border Joint Geological Survey Committee, MT-JGSC, Geological Conservation and Geological Tourism in Langkawi - Tarutao Islands, Geological Papers Volume 13, 2015.

Insamut dan Mat Niza Abdul Rahman (2017) menaiktaraf Formasi Setul kepada Kumpulan Setul dan ahli-ahli batuannya dinaiktaraf kepada Formasi Kaki Bukit, Formasi Tanjung Dendang dan Formasi Mempelam.
BilPengelasan oleh Jones (1981)Pengelasan oleh Meor (2013)Insamut dan Mat Niza Abdul Rahman (2017)AhliCiri-ciriFormasiAhliCiri-ciri1Batu Kapur DasarBatu kapur kelabu berlapisan tebal dengan tompokan bersilika yang banyak. Terdapat span dan nautiloid tersilisifikasi yang terawet teruk.Batu Kapur Kaki BukitFormasi Kaki BukitBatu kapur kelabu berlapisan tebal dengan lapisan berfosil. Stilolit dan laminar tidak seragam biasa ditemui. Bahagian dasar terdiri daripada batu kapur tebal yang berselang lapis dengan batu lodak.2Batu Kapur Setul BawahBatu kapur kelabu gelap berlapisan tebal dengan fosil cangkerang bertaburan. Stilolit dan laminar tidak seragam biasa ditemui.3Ahli Detrital BawahFormasi Tanjung DendangFormasi Tanjung DendangBatu lodak, syal dan rijang berwarna hitam kegelapan yang berlapisan baik dengan kehadiran fosil graptolit, trilobit dan fosil cangkerang.4Batu Kapur Setul AtasBatu Kapur MempelamFormasi MempelamBatu kapur kelabu gelap yang berlapisan tebal dan kurang berfosil.5Ahli Detrital AtasFormasi Timah Tasoh(Dimasukkan sebagai Unit Bawah Formasi Jentik)

 Rujukan 
Kategori:Geologi Langkawi
Kategori:Geologi Malaysia
Kategori:Geologi Semenanjung Malaysia